

Teised arenenud riigid



Kellele: ÜRO kliimameetmete alasele tippkohtumisele tulnud teiste arenenud riikide poolsed läbirääkijad

Teema: Läbirääkimiste eesmärkide tutvustus

Sisaldab: Austraalia, Kanada, Jaapan, Uus-Meremaa, Venemaa ja teised endised NSVL-i riigid, Lõuna-Korea jt

.

Eesmärgid

Arenenud riigid soovivad leida globaalset kokkulepet, mis vähendaks kasvuhoonegaaside emissioone, et limiteerida kliimaalaseid riske, aga otsib ka tulemust, mis võtaks arvesse nii meie kui ka maailma arenevat majandust ja elutähtsaid huvisid. 2015. aasta ÜRO kliimakonverentsil Pariisis võeti vastu otsus hoida globaalne temperatuur alla 2˚C võrreldes industriaalühiskonna eelse ajaga. Teie peate nüüd otsustama:

1. Tegevused vähendamaks süsiniku emissioone (kui seda soovite). Hoolimata keskmisest emissioonide vähendamisest alates 1990.aastast hakkavad meie emissioonid ilma edasiste tegevusteta tõusma. Te saate otsustada, millal teie emissioonid lõpetavad kasvamise (kui üldse lõpetavad), millal hakkavad need langema (kui üldse hakkavad) ja millise kiirusega (% aastas).
2. Kas panustada raiete peatamisse ja metsa istutamisesse või mitte.
3. Kui palju raha te annate Rohelisele Kliimafondile (kui üldse annate), mille eesmärk on tagada vähemalt 100 miljardit dollarit aastas 2020.aastaks, et arengumaad saaksid emissioone vähendada ja kohaneda kliimamuutustega.

­

Kontekst

Teaduslik konsensus kliima osas on selge: üle 97% kliimateadlastest nõustub, et kliimamuutused on toimumas, need on peamiselt põhjustatud fossiilkütuste kasutamisest ja et selle tagajärjed võivad olla laastavad. Mitmed arenenud riigid tunnevad tagajärgi juba praegu, alates tõusvast meretasemest kuni pikenenud põudadeni.

Riiklik tegevus

Pariisis lubasid meie riigid panustada kliimamuutustega tegelemisesse nii, et need kokku pannes emissioonide kasvamine lõppeks ja hakkaks tasapisi langema. Alates Kanada tõrvaliivast ja Austraalia kivisöest kuni Venemaa nafta ja maagaasini – mitmed meie riigi majandused sõltuvad fossiilkütustest ja nende loodavast tulust ning töökohtadest. Kanada tõmbus tagasi pärast viimast suurt kliimakokkulepet, Kyoto protokolli. Austraalial oli süsiniku maksupoliitika, aga tühistas selle. Siiski, kliimamuutuste teadvustamise levides ja taastuvenergia hindade langedes on kliimamuutustega tegelemine mitmel pool hoogustunud. Kõik kliimamuutuste piiramisega seotud kokkulepped, mis panevad meile peale suure majandusliku koorma, ei ole poliitiliselt aktsepteeritavad. Kogu maailm peab olema nõus tegema suuri muutusi, kui tegemist peaks olema efektiivse ülemaailmse plaaniga.

Avalik arvamus

Enamik meie riikide kodanikest usub, et kliimamuutused on päris ja et inimtegevus panustab sellesse suurel määral. Enamik toetab rahvusvahelisi kokkuleppeid, mille eesmärk on kliimamuutustega tegeleda, aga on vastu nendele, mis tõstaksid elukallidust. Kliimamuutused on peaaegu viimane prioriteet, millest olulisemad on riiklik turvalisus, majandus ja töökohad. Avalikkus on suuresti vastu otsustele, millega ei ühine USA ega arengumaad.

Võimalused

Õnneks, eriti taastuvenergia taskukohasemaks muutudes, tähendaks emissioonide vähendamine rahvatervise paranemist, rohkem töökohti ja energiaturvalisuse paranemist.

Metsad ja maakasutus

Kuigi meie emissioonid kahaneksid raiete ja maa seisundi halvenemise piiramisel, siis see vähendaks ainult väikest osa.

­

Ülemaailmne seis

• Emissioonid Hiinas, Indias ja teistes arengumaades kasvavad kiiresti. Hiina üksinda on nüüdseks vastutav 30% globaalse CO2 emissiooni eest. Arengumaade koguemissioonid on varsti suuremad kui arenenud maadel..

• USAl on võrreldes Euroopaga emissioone inimese kohta kaks korda rohkem, aga USA on lubanud enda emissioone vähendada 26-28% 2025.aastaks võrreldes 2005.aasta tasemega. See otsus on saanud palju tugevat poliitilist vastukaja USA Kongressi liikmetelt ja ärimeestelt, kes on panustanud fossiilkütuste kasutuse jätkamisse. Nendele väljakutsetele kiuste on USA uurimused, kaasa arvatud kaheparteilise “Risky Business” raport (http://riskybusiness.org) leidnud, et otsustega hilinemine on kulukas, samas kui enamus USA osariike saaksid emissioonide vähendamisest kasu.

• Vähem arenenud riigid rõhuvad, et nende emissioonide vähendamine nõuab välispidist rahalist toetust arenenud riikidelt. Samas on tihti nendes riikides korruptsioon, mistõttu ei jõua rahaline abi õigesse kohta. Nad võivad ka rõhuda metsa mahavõtmise asemel selle istutamisele, aga kui nad ei tegele selle kõrvalt fossiilkütuste kasutamise vähendamisega, siis ei aita see kliimamuutuste piiramisele kaasa.

­­­

EU

7.4

China

7.4

Other

Developed

10.5

US

17

Emissioonid inimese kohta

2016 (tonni CO2 aastas)

EL

7.4

Hiina

7.0

Teised arenenud

10.0

Teised arenevad

2.5

India 1.8

USA

16.9

Alates 1980.aastast on **Hiinas** ja **Indias** emissioonid inimese kohta tõusnud drastiliselt (vastavalt 391% ja 285%), aga langenud **USAs** ja **Euroopas** (vastavalt 20% ja 26%).

Kuigi kumulatiivsed emissioonid on senimaani olnud kõrgemad arenenud riikides (ehk **USA**, **EL** ja **teised arenenud riigid**), siis populatsiooni, SKT inimese kohta ja emissioonide kasv arengumaades ületavad arenenud riikide omad. Eeldades, et kõik jätkub nii nagu praegu (Business As Usual), siis langevad arenenud riikide (ehk **USA**, **EL** ja **teised arenenud riigid**) kumulatiivsed emissioonid 2100.aastaks 37%-ni.

*Arendatud Climate Interactive, MIT Sloan ja UML Climate Change Initiative poolt. Uuendatud: Juuli 2019*